Foreningen Nordens språkpris

Foreningen Nordens språkpris ble etablert i 2010 og deles ut av Foreningen Norden til «en person, institusjon, myndighet, organisasjon, bedrift eller ildsjel som på en innovativ og god måte bidrar til å styrke den nordiske språkforståelsen». Foreningen Nordens landsstyre beslutter hvem som skal tildeles prisen.

Historie
Den aller første prisen ble delt ut i 2010 tildelt Fredrik Skavlan for sitt arbeid med tv-programmet Skavlan som bidrar til å skape en felles norsk-svensk offentlighet. Åse Kleveland overrakte prisen i form av et grafisk trykk av Magne Furuholmen.

I 2011 gikk prisen til musikeren Timbuktu (Jason Michael Robinson Diakité) som gjennom sine skånske musikktekster, bidrar til å styrke den skandinaviske språkforståelsen på tvers av grensene i Norden. Lise Fjeldstad overrakte prisen, et silketrykk av Unni Askeland.

Skuespilleren Ghita Nørby mottok Nordens språkpris 2012. Hun har gjennom sin grenseløse nordiske karriere vist at det å ha skandinavisk som arbeidsspråk slett ikke begrenser, men snarere åpner dører til nye scener og et bredere publikum. Prisutdeleren, skuespilleren Jakob Oftebro, har i likhet med prisvinneren jobbet på tvers av de nordiske landegrensene. Priskunstner i 2012 var Kjell Nupen.

Islands tidligere president, Vigdís Finnbogadóttir, fikk språkprisen i 2013 for sin unike evne til å formidle, forklare og formulere de viktige aspektene ved språk som identitetsskaper og som en grunnpilar for det nordiske samarbeidet. Skuespiller Ane Dahl Torp delte ut prisen og priskunstner var Tiina Kivinen. Kivinen mottok i 2012 Dronning Sonjas nordiske kunstpris.

I 2014 ble skuespiller Jakob Oftebro tildelt prisen «for sitt brennende engasjement for nordisk språkforståelse». I sin begrunnelse vektla juryen blant annet at Oftebro gjennom sitt virke bruker hele spekteret av det skandinaviske språket, og leker med ulike dialekter. Juryen trekker også fram at han har uttalt at han gjerne vil se et enda mer integrert Norden, især på kulturfronten. «Oftebro er en allsidig skuespiller som i flere år har benyttet Norden som sitt eget hjemmeområde. Med roller i film- og TV-produksjoner som Broen, Kon-Tiki og 1864 m.fl. er Oftebro et lysende eksempel på at en skuespiller kan lykkes i flere deler av Norden.» Prisen ble delt ut av kulturminister Thorhild Widvey og priskunstner var Inger Sitter.

Finlands tidligere president og nobelprisvinner Martti Ahtisaari fikk i 2015 Nordens språkpris for sitt arbeid for sitt arbeid for å styrke og bevare et tospråklig Finland. I sin begrunnelse sa juryen blant annet at «Årets prisvinner lar sjelden en mulighet gå fra seg til å snakke varmt om nordisk samarbeid. Han fremhever svensk som en viktig byggestein i finnenes nordiske identitet og som en bro til nordisk samarbeid, og berømmer ofte det egalitære nordiske samfunnet i internasjonal sammenheng». Kulturminister Thorhild Widvey overrakte prisen, et grafisk trykk av Ørnulf Opdahl.

Nordens språkpris 2016 gikk til den nettbaserte dramaserien Skam, for å engasjere et ungt nordisk publikum, styrke forståelsen av skandinaviske språkvariasjoner og bygge opp positive holdninger til nabospråkene i Norden. Regissør og manusforfatter Julie Andem mottok prisen, et kunstverk av den Helsingfors-baserte kunstneren Visa Norros. Kulturminister Linda Hofstad Helleland leste juryens begrunnelse og overrakte prisen.

Ingvar Kamprad og møbelprodusenten IKEA mottok Foreningen Nordens språkpris 2017 for sitt betydelige bidrag til å gjøre nordiske ord, uttrykk og nordisk kultur kjent over hele verden. Næringsminister Monica Mæland  overrakte prisen, et tresnitt av kunstneren Hanne Borchgrevink.

Skuespiller Sofie Gråbøl mottok i 2018 Nordens språkpris. I juryens begrunnelse heter det at hun er "en av de aller fremste representantene for en generasjon skuespillere som ikke bryr seg om landegrensene i Norden når de velger oppdrag. Ved bruke sitt eget språk i toneangivende nordiske TV-serier har Gråbøl bidratt til at vi blir bedre kjent med hverandre i Norden." Prisen ble overrakt av kulturminister Trine Skei Grande. Gråbøl mottok et verk av kunstneren Ørnulf Opdahl. I juryen satt stortingspresident Tone Wilhelmsen Trøen, styreleder i Foreningen Norden Rune Mørck Wergeland, nestleder Hilde Sandvik, dekan Leif Holst Jensen og stortingsrepresentant Guri Melby.

Den 10. språkprisen ble tildelt Inger Nilsson. Gjennom måten hun levendegjorde rollen som Pippi «verdens sterkeste jente», gav hun farge og kraft til en av Astrid Lindgrens viktigste figurer. Hennes tolkning har skapt en udødelig karakter, som har hatt umåtelig stor betydning for nabospråkforståelsen blant generasjoner av barn i hele Norden siden 1969. Fredrik Skavlan overrakte prisen, en akvarell av Lars Lerin.

Med hitlåten "Svag" sprengte Victor Leksell språkbarrierer og mottok Nordens språkpris 2020. I en tid med stengte landegrenser har Leksell vist samholdet som finnes i Nordens kulturelle fellesskap. Hans hitlåt har ligget på hitlistene i Norden og var årets mest spilte på Spotify i Norge og Sverige, og den mest spilte skandinavisk språklige sangen noensinne. På grunn av pandemien, ble prisen overrakt på grensen mellom Norge og Sverige, på den gamle Svinesundsbrua.  Artisten Elisabeth Andreassen overrakte prisen et kunstverk av Per Fronth.

H.M. Dronning Margrethe av Danmark mottok Foreningen Nordens språkpris 2022. Hun har ved flere anledninger støttet opp under de nordiske språkene. Dronningen har satt språksaken i søkelyset og skapt oppmerksomhet rundt en av Foreningen Nordens kjernesaker – nemlig å bruke skandinaviske språk i møte med hverandre i Norden. Dette arbeidet er av uvurderlig verdi. Prisen, et maleri av Ørnulf Opdahl, ble overrakt av H.M. Dronning Sonja under en seremoni i Foreningen Nordens hus i Oslo. 

Foreningen Nordens språkpris gikk i 2024 til programvertene Hilde Sandvik, Åsa Linderborg og Hassan Preisler, for deres grenseoverskridende radioprogram Norsken, svensken og dansken som sendes på allmennkringkastere i Danmark, Norge og Sverige. Dette radioprogrammet er et bemerkelsesverdig eksempel på innovativ og betydningsfull innsats for å styrke den nordiske språkforståelsen. Prisen ble overrakt av tidligere prisvinner Inger Nilsson og vinnerne mottok hver sitt maleri som var flettet sammen, signert kunstneren Lars Morell.  

 Prismottakere 

 År Navn Leveår Yrke Nasjonalitet Referanse 2010   1966- journalist, tegner og programleder  norsk  2011 Timbuktu 1975- hip-hop artist svensk  2012   1935–  skuespiller dansk  2013   1930–  politiker islandsk  2014   1986–  skuespiller norsk  2015   1937–  politiker finsk  2016 Skam nettbasert dramaserie norsk  2017 Møbelprodusenten IKEA og grunnlegger Ingvar Kamprad møbelprodusent svensk 2018Sofie Gråbøl1968skuespillerdansk2019Inger Nilsson1959skuespillersvensk2020Victor Leksell1997sangersvensk2022Margrethe II av Danmark1940dronningdansk2024Hassan Preisler, Åsa Linderborg og Hilde Sandvik1969, 1968, 1970programledere Norsken, svensken og danskendansk, svensk, norsk

 Referanser 

Eksterne lenker
 Nordens språkpris hos Foreningen Norden


Kategori:Utmerkelser etablert i 2010